Wol mich hút (Mit originalen Lettern)
Wol mich hút· vnd iemer me· ich sah ein wip
der ir munt vō roͤte bꝛan ſam ein fúr in zunder·
ir wol trútelechter minneklicher lip·
het mich in den kvmber bꝛacht· vō der minne ein wunder·
Wunder· an ir ſchoͤne hat got nit vergeſſen·
iſt es recht als ich es han gemeſſen·
ſo hat ſi einen roten roten geſſen·

So iſt der eine der des nit were wert
das  das er leg vf reinem ſtrǒ· der trút ir wiplich bilde
ſo iſt der ander der des todes dvr ſi gert·
vnd zv̊tz zallen marſen vert· dē můs ſi weſen wilde·
heýa got wie teilſt ſo vngēliche·
iſt er heſſſúlich·
ſo iſt ſi minnenkliche·
was ſolt der túvel· vf das himilriche·

Herre got vnd het ich vō dir  den gewalt·
das ich moͤcht verſtoſſen in von der groſſen wunne·
So moͤcht ich in gantzen froͤiden werden alt·
helfent alle bitten mir got das ers mirs gunne·
das der ſelbe túvel wert gelêtzet·
vn̄ ich wert an ſine ſtat geſetzet·
ſo bin ich mis leides wol vrgetzet·

Deutsche Philologie
Deutschland
14. Jahrhundert
Mittelhochdeutsch
Versdichtung
Codex Manesse